بھارت بھوٹان سرحد

200px|تصغیر|بائیں|ایک اور منظر جیگاؤں، بھارت
بھارت بھوٹان سرحد بھوٹان اور بھارت کے درمیان میں بین الاقوامی حد بندی ہے۔ یہ سرحد 699 کلومیٹر طویل ہے اور بھارتی ریاستوں آسام (267 کلومیٹر)، اروناچل پردیش (217 کلومیٹر)، مغربی بنگال (183 کلومیٹر) اور سکم (32 کلومیٹر) پر واقع ہے۔ بھارت بھوٹان سرحد کے قریب بھوٹان کے ڈوکلام خطے پر چین اپنا دعویٰ کرتا ہے۔ بھوٹان کا یہ علاقہ فوجی اعتبار سے بھارت کے لیے بہت اہم ہے۔ یہی وجہ ہے کہ 2017ء میں یہاں چین کے سڑک تعمیر کرنے پر بھارت نے شدید احتجاج کیا اور بھوٹان نے بھی، چین کو معائدے کی خلاف ورزی سے اجتناب کا کہا۔انڈیا اور چین ٹکراؤ کے راستے پر - BBC News اردو

 تاریخ 
برطانیہ اور بھوٹان نے بھوٹان جنگ کے بعد معائدہ امن کے تحت 1865ء میں حد بندی کر لی۔ بھوٹان اور بھارت نے 1973–1984 کے عرصے میں باہمی مذاکرات سے سرحد کو مفصل بنا دیا۔ باقی تنازعات معمولی ہیں اور اروناچل پردیش کے اور علاقہ سربھانگ اور تسیرانگ ضلع کے درمیان میں سرحد پر تنازع ہے۔

 نقل و حمل اور گزرگائیں 

بھوٹان اور بھارت کے درمیان میں سرحد بھوٹان میں داخل ہونے کا واحد زمینی راستہ ہے، چین کے ساتھ بھوٹان کی سرحد مکمل طور پر بند ہے۔ غیر ملکی شہریوں کے لیے بھوٹان میں داخل ہونے کے راستے جیگاؤں بھارتی ریاست مغربی بنگال اور پھونتشولنگ، بھوٹان کے جنوب مغرب میں ہیں۔Lonely Planet: Bhutan

 سرحد کی حفاظت 
بھارتی حکومت نے اپنی سرحد کی حفاظت کے لیے مسلح سرحدی افواج (ایس ایس بی) کی 12 بٹالین تعینات کی ہیں اور 132 سرحدی چوکیوں قائم کی ہیں۔ دونوں ممالک کے درمیان میں سرحد کو محفوظ کرنے، سیکورٹی کی صورت حال کا جائزہ لینے کے لیے دو طرفہ بھارت بھوٹان بارڈر گروپ منیجمینٹ قائم کیا گیا ہے۔

2012ء میں بھارت کی چین سے ایک تحریری مفاہت ہوئی تھی جس کے تحت یہ طے پایا تھا کہ بھارت، چین اور بھوٹان تینوں ملکوں کی سہ رخی حد بندی کا تعین تینوں ملکوں کے صلاح مشورے سے کیا جائے گا۔ سنہ 2012ء بھارتی فوج نے بھوٹان-چین سرحد کی حفاظت کے لیے ڈوكالام کے لالٹین میں حفظ ما تقدم کے طور پر دو بنکر بنائے۔انڈیا،چین تنازع: کب کیا ہوا؟ - BBC News اردو 2017ء میں چین بھارت سرحدی کشیدگی کے بعد، بھارتی حکومت نے سرحدی چوکیوں کی تعداد میں اضافہ۔

 مزید دیکھیے 
 بھارت کی سرحدیں
 جیگاؤں
 پھونتشولنگ
 بھارت بھوٹان تعلقات

 حوالہ جات 


زمرہ:بھوٹان کی سرحدیں
زمرہ:بھارت کی سرحدیں
زمرہ:بھوٹان کے نامکمل مضامین
زمرہ:بین الاقوامی سرحدیں
زمرہ:ویکی ڈیٹا سے مختلف مختصر وضاحت